મધ્યપ્રદેશ, ગુજરાત, રાજસ્થાન અને છત્તીસગઢ જેવા રાજ્યોમાં પરંપરાગત રીતે ભાજપ અને કોંગ્રેસ વચ્ચે સીધી ટક્કર થાય છે. ત્યાં ત્રીજા વિકલ્પ તરીકે પણ ગંભીર રણનીતિ ઘડવામાં આવી રહી છે. આ રાજ્યોમાં ત્રીજાે વિકલ્પ બનીને બહાર આવવું તુલનાત્મક રીતે સરળ ગણી શકાય. કારણ કે મતદારોનો મોટો સમૂહ ભાજપ અને કોંગ્રેસના લગભગ એક સરખા વાયદા, આશ્વાસનો અને માત્ર ભ્રામક વચનોમાં અટવાયેલા જોવા મળે છે. નીતીશ હાલ આ રાજ્યોના પ્રવાસની તૈયારીમાં વ્યસ્ત છે, પરંતુ આ આયોજનમાં કેટલાક યક્ષ પ્રશ્ન અવારનવાર બહાર આવી રહ્યા છે. જેમાં બિહારમાં મહાગઠબંધનનું શું થશે? રાષ્ટ્રીય સ્તર પર લાલુ-નીતીશની પાછળ રહી જશે?